**Prometni znakovi (U 98, 99)**

O prometu smo već učili i sigurna sam da mnogo toga što ćemo danas čitati, pisati i proučiti već znate.

1. Otvori pisanku na novoj stranici (ostavi razmak od proljeća).

Zapiši:

Promet

U sigurnom kretanju prometnicama pomažu nam prometni znakovi, prometni policajci i semafori.

Prometni znakovi

* prenose poruke pješacima, biciklistima, vozačima
* treba ih poznavati i poštovati

1. Otvori udžbenik na 98. stranici. Danas čitamo samo dvije rečenice ispod naslova, ali jako, jako važne. Dobro ih upamti.

Pogledaj crteže znakova. Iznad svakog znaka je njegov kratki naziv, a ispod piše što nam taj znak poručuje, koju poruku nam prenosi.

1. Prva dva znaka pravokutnog oblika, plave boje. To su znakovi obavijesti, unutar znaka je nacrtano što se u blizini nalazi: obilježen pješački prijelaz, podzemni pješački prijelaz - kad vidiš taj znak, to je obavijest da na tom mjestu na propisan način prelaziš prometnicu.
2. Druga dva znaka imaju oblik kruga. Krug ima crveni rub i bijelu unutrašnjost. To su znakovi zabrane (naredbe). Unutar kruga je nacrtano na što ili na koga se zabrana odnosi.
3. Zadnja dva znaka imaju oblik trokuta i slične boje kao i prethodni (crveni rub, bijela unutrašnjost, crtež). To su znakovi opasnosti, oni upozoravaju da se približavamo nečem opasnom i da trebamo biti osobito pažljivi.
4. Uz pomoć udžbenika riješi 95. stranicu u radnoj bilježnici.

UPAMTI: Poštujmo prometne znakove! Ulica nije mjesto za igru.